
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 28 august 2012
P-/x 272/2012                     


AVIZ
asupra proiectului de Lege privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire 
la programul naţional de dezvoltare a infrastructurii
           În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la programul naţional de dezvoltare a infrastructurii, trimis cu adresa nr. 
PL-x 272 din 26 iunie 2012 şi înregistrat cu  nr.31/556 din 27 iunie 2012.

          Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
          Proiectul de lege are ca obiect de reglementare aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la programul naţional de dezvoltare a infrastructurii.

           Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 28 august 2012.

           Membrii Comisiei au examinat proiectul de lege supus avizării şi avizul favorabil al Consiliului Legislativ nr. 341din 23 aprilie 2012.
          În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.14/2012 pentru reglementarea unor măsuri financiare cu privire la programul naţional de dezvoltare a infrastructurii.

         În raport de obiectul şi conţinutul reglementării, proiectul de lege face parte din categoria legilor ordinare. 
           PREŞEDINTE,                                                                     SECRETAR,
             Daniel BUDA                                                          Gabriel ANDRONACHE
Consilier parlamentar, Ciprian Bucur

